రాజా గౌతమ్

రాజాగౌతమ్ కన్నెగంటి ఒక భారతీయ చలనచిత్ర నటుడు. ప్రధానంగా తెలుగు చిత్ర పరిశ్రమలో పనిచేస్తున్నాడు. ఆయన ప్రఖ్యాత తెలుగు హాస్య నటుడు, పద్మశ్రీ బ్రహ్మానందం కుమారుడు.

 జననం, విద్య 
ఆయన 1988లో కన్నెగంటి బ్రహ్మానందం, లక్ష్మి దంపతులకు తెలంగాణ రాష్ట్రంలోని హైదరాబాదులో జన్మించాడు. ఆయనకు ఒక తమ్ముడు సిద్ధార్థ్. ఆయన హైదరాబాదులోని సెయింట్ మేరీస్ కాలేజీ నంచి బి.బి.ఎ పూర్తిచేసాడు.

 కెరీర్ 
2004 సంవత్సరం కె.సుచిత్రా చంద్రబోస్ దర్శకత్వం వహించిన పల్లకిలో పెళ్లికూతురు సినిమాతో రాజా గౌతమ్ అరంగేట్రం చేసాడు. ఆ తర్వాత 2011లో వచ్చిన వారెవా సినిమా బాక్సాఫీస్ వద్ద పరాజయం పాలైంది. బసంతి (2014), చారుశీల (2016), మను (2018) లాంటి చిత్రాలతో ఆయన గుర్తింపు పొందాడు. కాగా 2022 సంవత్సరం రాజా గౌతమ్‌ లీడ్‌ రోల్‌లో నటిస్తున్న బ్రేక్‌ అవుట్‌ చిత్రం సుబ్బు చెరుకూరి దర్శకత్వంలో రూపొందుతోంది.

 మూలాలు 

వర్గం:సినిమా నటులు
వర్గం:తెలుగు సినిమా నటులు